62020TO0032_INF
Определение на Общия съд (шести състав) от 19 ноември 2020 г. —Buxadé Villalba и др./Парламент
(Дело T‑32/20)
„Жалба за отмяна — Институционално право — Член на Парламента — Вземане предвид от Парламента на избирането на двама испански кандидати за членове на Парламента — Правен интерес на трима други членове на Парламента — Липса на пряко засягане — Искане за постановяване на декларативно решение — Жалба, която е частично недопустима и частично подадена до юрисдикция, която няма компетентност да я разгледа“
1.
Жалба за отмяна — Физически или юридически лица — Понятие за подзаконов акт — Всеки акт с общо приложение, с изключение на законодателните актове — Решение на Европейския парламент, с което се взема предвид избирането на две поименно посочени лица за членове на Парламента — Изключване
(вж. т. 24—30)
2.
Жалба за отмяна — Жалба, подадена от физическото или юридическото лице, адресат на обжалвания акт — Понятие за лице — адресат — Лице, което не е посочено в акта — Изключване
(член 263, четвърта алинея ДФЕС)
(вж. т. 32—38)
3.
Жалба за отмяна — Физически или юридически лица — Актове, които ги засягат пряко и лично — Изявление на председателя на Европейския парламент, направено в пленарно заседание и публикувано на интернет сайта на институцията — Липса на лично засягане на жалбоподателите — Недопустимост
(член 263, четвърта алинея ДФЕС)
(вж. т. 39)
4.
Жалба за отмяна — Физически или юридически лица — Актове, които ги засягат пряко и лично — Пряко засягане — Критерии — Решение на Европейския парламент, с което се взема предвид избирането на две поименно посочени лица за членове на Парламента — Пряко засягане на останалите избрани испански кандидати — Липса
(член 263, четвърта алинея ДФЕС)
(вж. т. 41, 42 и 47—51)
5.
Жалба за отмяна — Физически или юридически лица — Актове, които ги засягат пряко и лично — Кумулативни условия — Недопустимост на жалбата при неизпълнение на едно от тези условия
(член 263, четвърта алинея ДФЕС)
(вж. т. 43)
6.
Основни права — Право на ефективна съдебна защита — Контрол за законосъобразност на актовете на Съюза — Правила — Защита на това право от съда на Съюза или от националните съдилища в зависимост от правното естество на обжалвания акт — Възможност да се подава жалба за отмяна или да се отправя преюдициално запитване за преценка на валидността
(член 6, параграф 1 ДЕС; член 263, четвърта алинея ДФЕС; член 47 и член 52, параграф 7 от Хартата на основните права на Европейския съюз)
(вж. т. 53 и 54)
7.
Жалба за отмяна — Компетентност на съда на Съюза — Искане за постановяване на декларативно решение — Недопустимост
(член 263 ДФЕС)
(вж. т. 64)
8.
Жалба за отмяна — Компетентност на съда на Съюза — Искане за задължителни указания към институция — Недопустимост
(член 266 ДФЕС)
(вж. т. 68)
Предмет
Искане на основание член 263 ДФЕС за отмяна на акта на Парламента за вземане предвид на избирането на г‑н Carles Puigdemont i Casamajó и г‑н Antoni Comín i Oliveres за членове на Парламента, обявено от председателя на Парламента в пленарното заседание от 13 януари 2020 г.
Диспозитив
1)
Отхвърля жалбата отчасти като недопустима и отчасти като подадена до юрисдикция, която няма компетентност да я разгледа.
2)
Няма основание за произнасяне по молбите за встъпване на Кралство Испания, г‑н Carles Puigdemont i Casamajó и г‑н Antoni Comín i Oliveres.
3)
Осъжда г‑н Jorge Buxadé Villalba, г‑н Hermann Tertsch Del Valle-Lersundi и г‑жа María Esperanza Araceli Aguilar Pinar да понесат, наред с направените от тях съдебни разноски, и тези на Европейския парламент.
4)
Кралство Испания, г‑н Carles Puigdemont i Casamajó и г‑н Antoni Comín i Oliveres понасят направените от тях съдебни разноски във връзка със съответните им молби за встъпване.